Hilsen Helle
det var meget pænt af dig!  Så må vi jo bare håbe, at der er nogen, der svarer...
Efter hvad jeg har hørt, og træner ud fra, viser det at din hest har tillid til dig.. heste sænker som regel aldrig hovedt, da de ikke kan kontrollere om der kommer noget og "andgriber" dem.. din hest stoler på dig, og mener du passer på den.. altså at du overtager føringspositionen... Venlig hilsen Sheila
har du måske ret i... det kan jeg da i hvert fald prøve! Det er jo bare det, at hvis det ikke er godt, så aner jeg ikke hvad jeg skal gøre ved det!   For han går sådan helt af sig selv.. I dressur kan man vel lidt "selv vælge"... 
tilføje noget i farten...  Det er ikke skadeligt at hesten går frem og ned.. på den måde, som der også bliver sagt, bliver overlinien trænet, og ryggen kommer op. Også i dressuren, skal man have dem frem og ned, de må ikke bukke under, men skal trække sig lidt. Så forsæt du bare, det er kun til gavn for hesten og dig i sidste ende.. Venlig hilsen Sheila
Det kan da ikke passe, at jeg er den eneste der tænker på Monty Roberts? Han snakker jo om alt det her join-up halløj, og når hesten strækker halsen og mulen ned mod jorden på den der måde og smasker, så er det fordi hesten siger "Jeg er bare en sød lille hest der spiser græs, jeg gør ingen ondt, du må ikke jage mig væk". Han beder simpelthen om at få lov til at komme ind til dig (du er hans "flok" og han synes ikke om at blive jaget væk fra flokken, hvilket du jo gør når du får ham til at løbe rundt om dig). Well, sådan cirka i hvert fald. Det er længe siden jeg har læst Montys bøger. Anna
Jeg tænkte også at ponyen tager det som join up og prøver at overgive sig. Kristine du skal virkeligt passe på hvis det er derfor (jo svært at sige uden at se den i situationen) men hvis den tager det som join up er det er stort psykisk pres du ligger på den, især hvis du ikke invitere den ind til dig når den overgiver sig.
så nogen der kan svare på, om det betyder det samme når man longerer hesten? Min han går nemlig også dernede med hovedet (mest når vi er ved at være færdige og han traver af). Tror bestemt ikke det er skadeligt muskel/styrke mæssigt. Mht. om den viser tillid, det var også det jeg ville sige, men ved ikke helt om jeg skal tro på Montys udsagn?! Hmm nogle der kan give nærmere forklaringer så vi kan få nogle facts på bordet og noget at forholde os til?? 
Min den gamle gjorde det samme under longering og hvis jeg fulgte Monty's "brugsanvisning" kom hun ind til mig så snart jeg gav lov. Der er vel principielt set ingen forskel for hesten på om man jager den rundt om sig løs eller om den har et tov på. Jeg tror heller ikke det er skadeligt muskelmæssigt (men nu er jeg så også kendt for at mene at en hest skal kunne gå eller rides i alle slags positioner), men jeg tror det er skadeligt for hestens psyke at blive ved med at longere den når den går på den måde -den beder jo så mindeligt om at komme ind til sin flok og få tilgivelse for hvad den har gjort, og at tvinge den til at blive derude er jo direkte ondt. Så hellere ride den rigtig langt frem og ned og få opbygget musklerne på den måde. Anna
Altså han kommer ind til mig så snart jeg giver tegn.. Men det træner vi jo også meget, han reagerer jo også fint med vendinger og parader osv, så det kan vel ligeså godt bare være fordi han lytter... Men det med at han overgiver sig - jeg træner jo sådan her flere gange om ugen? Og jeg inviterer ham med jævne mellemrum ind til klap og nus..   Når jeg så sender ham ud igen, gør han det næsten altid med bukkespring og løftet hale, altså virker glad og frisk (og måske lidt bøllet...   ) Jeg står selv ud for hans kryds og holder mig der, bortset fra hvis han skal vende/inviteres ind til mig ell- lign. Og derfra, altså ud for krydset, tager jeg vel også førehestens plads... Men hvis jeg skal invitere ham ind hver gang han gør det, skulle jeg ikke lave andet..  Tusind tak for jeres svar! Jeg er glad for, at i ikke mener, at det skader..   Det ville jo ikke være så rart hvis det var...
Jeg træner ikke på denne måde længe. Ca. 15 min max. Og jeg tager ham tit ind til mig og nusser ham.. At jeg jager ham væk fra flokken er måske et stærkt udtryk at bruge..   Men selvfølgelig, det kan vel godt være sådan han føler det... Men igen, vi træner meget på den måde, med små signaler, og jeg holder meget øje med om han ser utilfreds eller anspændt ud - det gør han ikke. Tværtimod, vil jeg næsten sige, når han sænker hovedet går han altid afslappet, og hører bedre efter... Men feks her igår, der løssprang jeg ham på ridebanen. Og stadig, når han løber ned af langsiden, sænker han hovedet ned mod jorden...  Og der jagede jeg ham altså ikke rundt.. (det er slet ikke nødvendigt når der er spring - han løber selv rundt og rundt og er ikke til at stoppe..   )
Det er jeg faktisk enig i... Jeg har selv læst lidt af "Monty", men synes ikke rigtigt at det var værd at atbejde videre med..  Jeg tror jeg vil prøve hvad du siger med halve parader. For han gør det jo bare når han er afslappet. Og det virker ikke "bølle-agtigt" eller noget, bare som om at han synes, at det er det mest afslappende.  Det er bare så svært med de halve parader - han stopper helt, og så må jeg jo lade som om at det var meningen... Jeg er simpelthen for klodset..   Men det kommer jo nok en dag. Så snart sneen er væk, må jeg så hellere igang med at øve mig i lidt finere kropssprog...  Tusind tak for rådene allesammen!
det er meget forskelligt fra rytter til rytter hvor meget man kan lide at have i hånden. jeg vil meget gerne kunne mærke suget frem, men jeg vil ikke have 10 kg i hver hånd. jeg har en veninde der rider dressur, hun har langt mere i hånden end jeg har, men uden at hendes hest af den grund arbejder dårligere eller bedre. Når hun har redet mine eller jeg har redet hendes kan vi begge tydeligt mærke at de er anderledes fortil end de plejer at være. man kan sagtens fra jorden blive snydt. det kræver rigtigt mange års træning at kunne se hvor meget vægt der er i hånden på en rytter. Jeg ville derfor forklare ejer/underviser at følelsen af at hesten hænger er den du primært oplever når hun mener at heste går korrekt.
Jeg tror helt sikkert jeg ville køre til en berider (her altså Margit Ørum) og høre hendes mening. Jeg får selv undervisning af Dennis Holst på min unghest (4år), og kan virkeligt mærke at han bliver lettere, og meget mere behagelig at ride på når Dennis har rettet på det jeg laver  Ikke at han går dårligt hjemme, det bliver bare bedre med undervisning, da man så kan få hjælp til at "løfte/lette" dem. Hilsen Mie
Jeg er også en af dem, som i perioder gerne rider med en hel del i hånden, hvilket jo sker jo mere "pres/spænding" jeg opbygger, når vi træner nye øvelser. Til gengæld sørger jeg for, at jeg altid kan ride ham løs og eftergivende, uden spændinger, når som helst jeg vil. Kan jeg ikke det, ja så må jeg gå tilbage i træningen, og få rettet op på evt. mangler. Men umiddelbart ville jeg så også ønske noget mere hest fortil, når det drejer sig om en unghest. Er hesten uddannet til Lb3-La1 niveau vil jeg forvente at den nu begynder at have balancen og musklerne til at bærer sig selv bedre fortil, og derved blive lettere fortil. En unghest som næsten ikke mærkes fortil på tøjlen ville jeg være bange for var i gang med at "putte sig fortil". Men nu er det jo, som Line skriver, meget individuelt hvor meget vægt i hånden man som rytter ønsker. Og hestene er med garanti lige så individuelle. Men jeg tror da, at det er en udemærket ide, at kører afsted til en beridder - så man kan få nogle kvalificerede øjne til at kigge på heste/rytter konstelationen IRL. Personligt har jeg lige det sidste stykke tid kæmpet med, at min hest lagde sig på højre tøjle - og det kunne IKKE ses fra jorden af, hvor det rent faktisk så ud til at hesten gik noget så nydeligt. Og det var vel og mærke to m-klasse ryttere, som ikke kunne se at der var noget i vejen. Først da de prøve ham selv kunne de se/mærke hvad jeg mente. MVH Charlotte
Når jeg rider på eftergivenheden og virkelig føler jeg har hesten i min hule hånd, så er vægten på tøjlen næsten som at holde biddet i hånden og jeg kan mærke det mindste hesten tygger. Samtidig mærker jeg en følelse af, at gangen er meget mere flydende og let fjedrende uden at være stødende. Gennem sadlen mærker jeg hesten bevæge sine rygmuskler og samtidig, hvor meget den flytter hvert bagben. Når jeg opnår denne følelse er det virkelig fedt at ride. Min unghest, som jeg sad på ryggen af for første gang 19. november gør det ind imellem ½ langside og det er jeg ganske tilfreds med. Det meste af tiden har jeg dog en del mere vægt i hånden og det skyldes jo ene og alene hesten endnu ikke er stærk nok til at bære mere. Samtidig skal man være opmærksom på at tryk avler modtryk, så hvis rytteren har meget vægt i hånden, så er det fordi hesten lægger sig meget på og det kan så skyldes hesten ikke bliver løftet nok fortil, ikke rides nok ind bagfra eller rytteren har for hård en hånd. Det er meget forskelligt hvor meget ryttere vælger at have i hånden, men har man meget vægt i hånden, så skyldes det 9 ud af 10 gange, at hesten går på forparten og den energi man rider ind bagfra kun får hesten til at falde mere ned fortil. Synes I skal tage til en berider ( Margit Ørum), hvor begge ryttere rider hesten. Hvis det er muligt så lad også underviser ride hesten og få så en vurdering. Hilsen Britta
Jeg er helt enig med dig - Rytteren VÆLGER hvor meget vægt de vil have i hånden - netop via. deres indvirken - og den kan også være ubevidst! Det er muligt rytteren har individuelle ønsker om hvor meget vægt de vil have i hånden, men det ændrer ikke på det faktum hvor meget vægt man skal have for at hesten arbejder i selvbæring - for her er nemlig kun en bestemt vægt. Jeg ville da helst have ingenting i hånden - men så arbejder hesten ikke optimalt og øvelserne bliver sværere/ måske umulige. For lidt i hånden eller ingenting betyder at hesten arbejder med sænket ryg, bag biddet/hjælperne dvs. undviger at arbejde i selvbæring. For meget i hånden/hesten hænger i hånden betyder hesten er på forparten, ikke arbejder bagfra dvs. undviger at arbejde i selvbæring. Altså er der for mig ingen mellemvej. Der skal være en konstant men let kontakt. Hesten skal søge frem på biddet uden at tage fat om biddet og lade rytteren bære hestens hoved. Når hesten er korrekt "på biddet" bærer den sig selv og tager rytteren med under en svingende, spændstig og elastisk ryg med aktive bagben, som man kan mærke hver bevægelse af, under sig. Og det er denne følelse man har når man rider på sådan en hesteryg, der gør dressuren helt fantastisk.
Vi kan hurtigt blive enige om hvad der er det ideelle, men at nå frem dertil kan være en lang og sej kamp. Ikke forstået på den måde at man slås med hesten, men forstået på den måde, at man skal kunne mærke hvornår og hvordan hesten skal hjælpes. Falder hesten ned fortil skal schenklerne fremme i brug (hesten vil løfte skulder, hals og hoved) og går den ind bag lod skal bagparten aktiveres af sædehjælpen. Slæber hesten på bagbenene skal schenklerne tilbage for at hjælpe hesten til bedre at kunne løfte sine bagben. Et meget godt tegn til om hesten går ordentligt på benene er om den smider jord op foran hoven i gangarten, samtidig med den træder i eget spor. Dette kan alle se, hvis de er opmærksom på det. Hilsen Britta
Ja, det er klart at det er nemmere sagt end gjort. Indlægget var også skrevet mere med henblik på nogle af de øvrige indlæg, hvor der skrives at det er individuelt hvor meget en rytter ønsker at "have i hånden". Det kan være ganske rigtigt, men jeg mener bare ikke man skal stille sig tilfreds med fx. for meget vægt i hånden, idet det betyder ens hest jo ikke arbejder optimalt. Der må altså gøres noget - man skal jo arbejde for forbedringer. I ovenstående indlæg af Line, lyder det til at hestene kan arbejde lige godt uanset om man har meget vægt i hånden eller ingenting - det er det, jeg ikke er enig i.
Så blev jeg det klogere - og mere frustreret. For jeg vil have mindre hest i hånden, end hestens ejer vil. *suk*. Spørgsmålet er så om han har gået bag biddet de gange, hvor jeg har følt, at han var på hånden, som han skulle være. Men hvis det er individuelt fra rytter til rytter, hvor meget hest man vil have i hånden, så er det da håbløst.  Mange tak for svarene. 
Tak, det er da en kæmpe trøst, rent ud sagt. 
Du skal også ride med "skub" bagtil op til "træk" fortil- plejer jeg at sige... "I hånden" indikerer for mig at hesten ligger på biddet og ikke selv bærer. Jeg vil ikke have vægt i hånden som hovedmål, men når man lærer hesten fx. at øge samlingsgraden, vil den lægge sig lidt i hånden grundet den manglende styrke. Når den styrke gradvist bliver opbygget vil hesten arbejde endnu bedre bagfra og aflaste forparten og derfor blive lettere fortil. Det skal i min verden dog stadig føles som om hesten trækker lidt (suger frem til biddet, uden at tage biddet) i en koncentreret form, hvor den bliver i rammen og under hjælperne.
"Det du har i Hånden er det du mangler at lave bagtil!" Jeg rider efter den teori da jeg ved at heste kan bære sig selv uden at blive trukket i munden. Hesten skal rides frem og ned ikke frem og tilbage. Hvis man rider med for meget vægt i hånden vil hesten skubbe bagud med bagbenene i stedet for at gribe ind og herved ryger al vægten på forparten og på rytterens hånd. Hvis en hest udelukkende skubber bagud er den ikke samlet og går korrekt, uanset hvor pænt den bærer sit hoved. Ungheste har ikke meget balance, men det betyder bestemt ikke at man skal holde den så indspændt at den ikke kan bevæge sig frit. Derfor mener jeg også at man aldrig bør putte indspændingstøjler eller andet på ungheste (eller heste i det hele taget). Man skal lade dem finde balancen og ligevægten med en MEGET blød og eftergivende kontakt (bogstaveligt talt). Husk på at din hest kan alle dressurøvelser (selv de meget svære) i forvejen, da det jo er naturige bevægelser. Det er bare dig der skal lære det.  Husk endelig at læren gennem leg og ros er det bedste. Hvis du udelukkende roser det rigtige og ignorerer det forkerte vil du få en hest der altid vil prøve at gøre dig tilfreds (så den kan få ros). Heste der bliver behandlet med straf og vrede vil aldrig prøve af skræk for at blive skældt ud og slået. Alt for mange tager fejl af en en hest der går samlet og en hest der går pænt. Der er stor forskel men det kræver stor øvelse at se det. Man kan nemt komme til at tro at en hest træder langt ind med bagbenene, men i virkeligheden er det bare forbenene de træder for langt tilbage (fordi de har for meget vægt i hånden og defor går hesten på forparten). Dette ser man i øvrigt ALT ALT for meget af. Endda til de store konkurrencer går de fleste heste på denne måde, samtidig med at de går alt for højt med hovedet i forhold til hvor meget samlet de er. Kig selv grundigt på de billeder der bliver taget for de røber alt! Man kan se om bagbenet griber frem ved at tjekke hvor det rammer jorden. Hvis den træder korrekt fremad og ikke laver afskub, så vil den træde ind til sit tyngdepunkt som er det sted der er lige under midten af sadlen eller længere frem. Hvis en hest ikke bærer sig, men blot går på forparten vil forbenene derimod træde tilbage under tyngdepunktet (altså så langt tilbage at de går ind under Rytteren). Forbenet må altså ikke træde længere tilbage end til den står helt lodret på skulderen. Det er desværre sjældent man ser heste der er korrekt samlet, men når man først har set én der er glemmer man ikke synet, for det ser meget majestætisk ud! Se evt billeder af spanske heste, for de er bygget til at gå korrekt samlet og kan næsten ikke andet. Til sidst: Når du rider en hest der går samlet vil jeg sige at det føles blødere end smør. Det er svært at bskrive følelsen, den skal opleves, men man føler ikke man har kontakt til munden, men til gengæld former hesten sig fuldstændigt efter hvordan din krop er. Hvis du drejer dine skuldre vil hestens skuldre følge med og det samme gælder hvis du sætter dig tungere i sadlen vil hesten også sætte sig mere ned. Det er en helt speciel følelse og når man bare har oplevet den én gang vil man altid søge efter den for det føles for alvor som om man smelter sammen med sin hest og tænker de samme tanker!!! DET SKAL PRØVES!!! Hilsen Anne 
jo kun sige Halleluja til!!!  Der er faktisk nogle ganske interessante artikler om netop indundergribende bagben, det høje forbensløft (som altså ikke udelukker at hesten går korrekt samlet) etc i det nyeste ridehesten. Hilsen
Som Mathilde skriver, er der ny forskning omkring dette emne  De heste, der træder ind under sig, er skabt til det fra naturens(eller avlerens   ) hånd  Heste ændrer faktisk ikke deres indundertræden noget særligt gennem samlingen, men deres effekt/afskub/fjedren - også fortil  Jeg ved godt, at det med indundertrædningen er en ofte påstået 'sandhed' i både klassisk og moderne dressur - men med foto-optagelsesteknikker(af bl.a. den svenske dyrlæge Michael Holmström), har videnskaben ændret opfattelse 
afliver jo også myten om at man kan træne hesten i at bære mere vægt på bagben end på forben. Der er lavet en undersøgelse på alle mulige heste og de bærer alle 55% på forbenene og 45% på bagbenene både med og uden rytter, i piaf og i skridt for lange tøjler. det er da interessant... jeg mener faktsik at hesten kan gå lige godt om man har meget eller lidt i hånden såfremt det er en selv der rider mere eller mindre i hånden. dermed ikke sagt at man ikke skal have noget vægt overhovedet, for så kan den jo ikke suge. Ligesom vægten naturligvis ikke skal være et konstant træk nedad i hånden, det de fleste vil betegne som en hest der hænger. hvis man selv driver mere frem kan man også holde mere fast fortil uden at den mister energi og takt. jeg bryder mig ikke om at have så meget fat fortil, det betyder naturligvis ikke at jeg ikek driver bagfra, men jeg er bare ikke helt så stærk i min fremaddrivende hjælp som min veninde der rider dreussr og ynder at have lidt mere i hånden end jeg.